Държавен вестник, бр. 86, 2024 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  86
съоръжения за отвеждане или задържане на 
повърхностните води, мулчиране;
2.16.5.1.2. поясно земеделие (контурно или 
напречно на терена), мозаечен тип земеделие, 
тревни буферни пояси, терасиране;
2.16.5.2. мерки при трайните насаждения са 
ориентиране на редовете напречно на склона, 
противоерозионни почвообработки (както при 
обработваемите земи), затревяване в между­
редията, мулчиране, тревни буферни ивици 
в отделни междуредия, оттокоотвеждащи 
съоръжения, терасиране;
2.16.5.3. мерки в пасищните земи са оттоко­
отвеждащи бразди, оттокозадържащи валове, 
дълбоко прорязване;
2.16.6. Не се извършва торене на площи с 
наклон, по-голям от 6°, ако разстоянието до 
повърхностни водни обекти (реки, вкл. р. Ду­
нав, потоци, канали, езера, язовири, Черно 
море и др.) е по-малко от 50 м.
2.16.7. На терени с наклон от 6° до 12° за­
дължително се прилагат някои от следните 
мерки:
2.16.7.1. защитни мерки в обработваемите 
земи:
А. противоерозионни сеитбообращения, 
където е приложимо, почвени обработки, 
напречно на склона, прорязване с ходообра­
зуване, изграждане на съоръжения за отвеж­
дане или задържане на повърхностните води, 
внасяне на подобряващи почвата вещества 
вътрепочвено;
Б. поясно земеделие (контурно или на­
пречно на терена), тревни буферни пояси, 
терасиране, внасяне на подобряващи почвата 
вещества вътрепочвено;
2.16.7.2. мерки при трайните насаждения са 
терасиране напречно на склона, затревяване в 
междуредията, мулчиране, оттокоотвеждащи 
съоръжения, внасяне на подобряващи почвата 
вещества вътрепочвено;
2.16.7.3. мерки в пасищни земи са оттоко­
отвеждащи бразди, оттокозадържащи валове, 
допуска се внасяне на подобряващи почвата 
вещества вътрепочвено.
2.16.8. При терени с наклон, по-голям от 
12°, се забранява внасянето на подобряващи 
почвата вещества.
2.17. Мерките за съхранение на органични 
и минерални/неорганични азотосъдържащи 
торове са:
2.17.1. съхранение на оборски тор и силаж:
2.17.1.1. съхранение на оборски тор, където 
в зависимост от вида и броя на животните в 
стопанствата се изграждат следните видове 
съоръжения за съхранение на произведения 
оборски тор:
А. торова площадка с непропусклива ос­
нова и непозволяваща изтичане на течната 
фракция при наличие на:
а) 1 или 2 условни животински единици;
б) от 3 до 5 условни животински единици, 
когато стопанинът ползва земя, върху която 
да оползотвори оборския тор, при спазване 
на изискванията за влагане на не повече от 
17 кг азот на декар годишно;
в) сключен договор с преработвателно пред­
приятие за ежедневно извозване на оборския 
тор (твърд и течен);
Б. отделни съоръжения за съхранение на 
различните видове оборски тор (твърд и течен) 
при наличие на повече от 5 условни живо­
тински единици и прилагане на технологии, 
свързани с отделяне на течния оборски тор, 
когато стопанинът ползва земя, върху която 
да оползотвори оборския тор, при спазване 
на изискванията за влагане на не повече от 
17 кг азот на декар годишно;
В. отделни съоръжения за съхранение на 
оборския тор (фракции на твърд и течен) при 
наличие на повече от 5 условни животински 
единици и прилагане на технологии, свързани 
с разделяне на течния оборски тор, и когато 
земеделският стопанин не ползва земя, сключ­
ва договор с друго лице за оползотворяване 
на оборския тор;
Г. изградени съоръжения без прилагане на 
технологии за разделяне на оборския тор на 
фракции в стопанства, отглеждащи повече от 
5 условни животински единици;
2.17.1.2. при изграждане на съоръженията 
за съхранение на оборски тор и определяне 
на техния обем се вземат предвид данните в 
таблица 7 в съответствие с броя на отглеж­
даните животни, вида им, технологията на 
отглеждане, продължителността на периода 
на съхраняване (в зависимост от начина на 
отглеждане на животните – пасищно или 
оборно) и количеството на използвания по­
стелъчен материал;
2.17.2. съоръжението за съхранение на 
твърд и течен оборски тор се изгражда с 
водонепропускливо дъно и стени по начин, 
който да не позволява проникване в почвата 
или замърсяване на водоизточниците;
2.17.3. съоръженията се проверяват редовно 
за нередности и при необходимост се предпри­
емат незабавни действия за отстраняването им;
2.17.4. капацитетът на съоръженията, оп­
ределен съгласно таблица 7, трябва да бъде 
достатъчен за съхранение на оборския тор, 
както следва:
2.17.4.1. на твърдия оборски тор най-малко:
А. 4 месеца при пасищно отглеждане на 
животни;
Б. 6 месеца при оборно отглеждане на 
животни;
2.17.4.2. на течния оборски тор – 6 месеца, 
включващ периода на забрана за ползване на 
азотосъдържащи торове;
2.17.5. при производство на биогаз за капаци­
тета на съоръжението за съхранение на пресен 
и преработен оборския тор е необходимо да 
се осигурят обеми за съхранение за периода 
на забрана по т. 2.3 съобразно капацитета 
на съоръжението за производство на биогаз.